Օսմանը գոռաց, վեր թռավ տեղից,Մեհրին սարսափած փախս առավ վախից.Վագրի թռիչքով ցատկեց Օսմանը,Հասավ ու բռնեց թիկունքի ծամը.Եվ դարձավ Մեհրին ահից կատաղած,Դարձյալ թուրքի դեմ խանչալը շողաց,Մռնչաց ուժգին. մազերը թողաց,Կրակոտ աչքերն արյունը կոխած,Կիսաշունչ թուրքը թուրը պտտեց.Ծղրտաց Մեհրին, աչքերը մթնեց.Վայր իջավ թուրը, նրա հետ ՄեհրինՄի թույլ ճիչ հանեց, խանչալը ձեռին,Կուրծքը պատառած, արյունաթաթավ,Մհեի շիրմի վերա վայր ընկավ.Վայր ընկավ մեռավ, նաև Օսմանը,Եվ երեք դարձավ մի գերեզմանը: